King Ampaw

**King Ampaw** nyɛla Ghanaian sinii yaara mini kpɛrikpɛrita ka bɛ daa dɔɣi o tiŋa yuli Kukurantumi ka di be Eastern Region zaŋ n-ti Ghana. Niriba nyɛla ban daa baŋ o din daa niŋ ka o kpaŋ o maŋ ni Hollywood kpɛrikpɛrita ŋun daa kpi Klaus Kinski sinii yuli booni Werner Herzog's sensational film *[[Cobra Verde]]* (1987) di ni ka o daa lahi sɔŋ yaai. O nyɛla ŋun daa lahi sɔŋ ka bɛ yaai sinii yuli booni  ** (1989) ka ŋun daa dirati lala sinii ŋɔ nyɛ Peter F. Bringmann. O nyɛla ŋun mali paɣa ni bihi ayi ban zaa nyɛ dabba.

## Biography
King Ampaw nyɛla bɛ ni daa dɔɣi so silimiin goli July biɛɣ'pishi ni anu dali yuuni 1940 tiŋa yuli booni Kukurantumi ka di be Eastern Region zaŋ n-ti Ghana. O daa chaŋ la  Academy of Film din be Potsdam, Germany yuuni 1965. Yuuni 1966 o daa lahi kpɛ Academy of Music and Performing Arts din be Vienna, Austria n-ti pahi Hochschule für Fernsehen und Film München, Germany (HFF Munich) bin din gbaai yuuni 1967 zaŋ hali ni yuuni 1972 ni ka o daa bɔhim ni Werner Herzog mini Wim Wenders. O daa yina ka leei sinii dirata ka daa tuui dirati sinii yuli booni *They Call it Love*.

O ni daa labina Ghana, o daa leei dirata kpɛma zaŋ n-ti Ghana Broadcasting Corporation (GBC) bin din gbaai yuuni 1979 zaŋ hali ni yuuni 1982 din daa niŋ ka o yi   GBC ni o kpa o maŋmaŋ sinii kompani, Afro movies Ltd. King Ampaw nyɛla ŋun daa sabi, dirati ka lahi yaai o maŋmaŋ sinii nima yuya booni *Kukurantumi, Road to Accra* (1983), *Juju* (1985) n-ti pahi *No Time to Die* (2006). Sinii nima ŋɔ pam daa nya la di laɣa dibu o kompani ni Afromovies Ltd mini tiŋduya tuma yaɣa n-ti pahi gomnanti sani kamani *No Time to Die daa nya liɣiri sɔŋsim* European Union mini French Government. O sinii nima maa nyɛla din nya nintiɣibu tiŋduya ka nyɛ din di pina pam kamani Film Critics Award zaŋ n-ti *Kukurantumi, Road to Accra* din daa di lala pini ŋɔ luɣishɛli nyɛ FESPACO, Input Film Award zaŋ n-ti *Juju* din be Czech Republic n-ti pahi Talifa Film Festival Award din Spain zaŋ n-ti *No Time to Die*.

Ŋun daa nyɛ tuuli sinii yaara ŋun daa deei Honorary Award at the Africa Movie Academy Awards (AMAA) din be Nigeria. Yuuni  2012 NAFTI Film Lectures, o nyɛla bɛ ni daa ti so pini ka di nyɛla o kpaŋmaŋ tohibu zaŋ n-ti sinii tuma yaɣili mini tɔɣisigu shɛli o ni zaŋ be Ghana mini Germany sunsuun. O daa lahi deei Lifetime Achievement Award yuuni  2013 Accra International Film Festival. O nyɛla ŋun daa pahi ka bɛ piligi FEPACI (African Filmmakers’ Union), FESPACO,  Ghana Academy of Film and Television Arts (GAFTA) n-ti pahi Directors’ Guild of Ghana (DGG).

King Ampaw nyɛla ŋun yaari sinii yuli booni"The Son and Sun of Africa" saha ŋɔ ka di nyɛ jandi baŋdiba Pan-Africanist, Kwame Nkrumah biɛhisi ka di nyɛ din yɛn leei o sinii bahigu.

## Filmography

* *They Call it Love* (1972)
* *Kukurantumi, Road to Accra* (1983)
* *Juju (Nana Akoto)* (1985)
* *No Time to Die* (2006)

## Pina mini piibu
Yuuni  2007, King Ampaw nyɛla ŋun daa deei pini din nyɛ  "Best Actor award n-ti African *Film Festival of Tarifa* din pahiri anahi ka nyɛ din be Spain.  O daa deei pini 20th anniversary zaŋ n-ti  "Pan-African Film mini Arts Festival din be Georgia, Atlanta, yuuni 2008. O daa di  Film Critics Award zaŋ n-ti *Kukurantumi* ti Fespaco din Ouagadougou n-ti pahi Input Film Award zaŋ n-ti *Nana Akoto* din be Czechoslovakia O daa lahi di Honorary Award at an edition zaŋ n-ti ''Africa Movie Academy Awards'' (''AMAA''), din be Nigeria. Din pahira, o lahi deei Lifetime Achievement Award n-ti *Accra International Film Festival* (*AIFF*) yuuni 2013.

## Kundivihira